62019CO0536_INF
Digriet tal-Viċi President tal-Qorti tal-Ġustizzja tat-13 ta’ Novembru 2019 – EDP España vs Il-Kummissjoni
(Kawża C‑536/19 P(I))
“Appell – Intervent – Interess fis-soluzzjoni tat-tilwima – Għajnuna mill-Istat – Miżura ta’ inċentiv għall-investimenti ambjentali adottata mir-Renju ta’ Spanja favur l-impjanti tal-enerġija li jaħdmu bil-faħam – Deċiżjoni li tinfetaħ il-proċedura ta’ investigazzjoni formali – Riskju ta’ rkupru”
1.
Proċedura ġudizzjarja – Intervent – Kundizzjonijiet għall-ammissibbiltà – Interess fis-soluzzjoni tat-tilwima – Kunċett – Rekwiżit ta’ interess dirett u attwali – Tilwima dwar il-legalità ta’ deċiżjoni tal-Kummissjoni fil-qasam tal-għajnuna mill-Istat – Impriża benefiċjarja esposta għal riskju ta’ rkupru ordnat minn qorti nazzjonali – Eżistenza ta’ interess dirett u attwali fis-soluzzjoni tat-tilwima
(Artikolu 108(2) u (3) TFUE; Statut tal-Qorti tal-Ġustizzja, it-tieni paragrafu tal-Artikolu 40)
(ara l-punti 28 sa 30, 41 sa 43)
2.
Għajnuna mogħtija mill-Istati – Kompetenzi u ġurisdizzjonijiet rispettivi tal-Kummissjoni u tal-qrati nazzjonali – Rwol tal-qrati nazzjonali – Deċiżjoni tal-Kummissjoni li tiftaħ proċedura ta’ investigazzjoni formali ta’ għajnuna – Obbligu tal-qrati nazzjonali li jisiltu l-konsegwenzi kollha ta’ eventwali ksur tal-obbligu li jiġu sospiżi l-miżuri eżaminati – Sospensjoni tal-eżekuzzjoni tal-miżura inkwistjoni u rkupru tal-ammonti diġà mħallsa – Għoti ta’ miżuri provviżorji
(Artikolu 4(3) TUE; Artikolu 108(2) u (3) TFUE)
(ara l-punti 35 sa 40)
3.
Appell – Appell meqjus li huwa fondat – Riżoluzzjoni tat-tilwima fuq il-mertu mill-qorti tar-rinviju – Kundizzjoni – Kawża fi stat li tista’ tiġi deċiża – Applikazzjoni għal talba għal intervent
(Statut tal-Qorti tal-Ġustizzja, it-tieni paragrafu tal-Artikolu 40 u l-ewwel paragrafu tal-Artikolu 61)
(ara l-punti 46 sa 49)
Dispożittiv
1)
Id-digriet tal-Qorti Ġenerali tal-Unjoni Ewropea tat-13 ta’ Ġunju 2019, Naturgy Energy Group vs Il-Kummissjoni (T‑328/18, mhux ippubblikat, EU:T:2019:440), huwa annullat.
2)
EDP España SA hija ammessa bħala intervenjenti fil-Kawża T‑328/18 insostenn tat-talbiet ta’ Naturgy Energy Group SA.
3)
EDP España SA, Naturgy Energy Group SA u l-Kummissjoni Ewropea għandhom ibatu l-ispejjeż rispettivi tagħhom.